**Ministru kabineta noteikumu projekta „** **Kārtība, kādā veicami muitas kontroles pasākumi intelektuālā īpašuma tiesību aizsardzībai” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Eiropas Parlamenta un Padomes 2013. gada 12. jūnija regula (ES) Nr. 608/2013 par muitas darbu intelektuālā īpašuma tiesību īstenošanā un ar ko atceļ Padomes Regulu (EK) Nr. 1383/2003 (turpmāk - Regula Nr.608/2013). Ministru kabineta noteikumi nepieciešami, lai noteiktu šīs regulas normu piemērošanas kārtību. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd spēkā esošie Ministru kabineta 2011.gada 8.februāra noteikumi Nr.112 „Kārtība, kādā veicami muitas kontroles pasākumi intelektuālā īpašuma tiesību aizsardzībai” (turpmāk arī - MK noteikumi Nr.112) nosaka kārtību, kādā veicami pasākumi, kas paredzēti Padomes 2003. gada 22. jūlija Regulā (EK) Nr. 1383/2003 par muitas rīcību attiecībā uz precēm, par kurām ir aizdomas, ka tās pārkāpj atsevišķas intelektuālā īpašuma tiesības, un pasākumiem, ko veic attiecībā uz precēm, kas ir pārkāpušas šādas tiesības, kura bija spēkā līdz 2014.gada 1.janvārim.  Vairākas MK noteikumos Nr.112 minētās normas šobrīd ir tieši noteiktas Regulā Nr.608/2013, līdz ar to nav nepieciešams tās saglabāt Ministra kabineta noteikumos. Piemēram, MK noteikumu Nr.112 3.punktā minētās normas par preču, ar kurām varētu tikt pārkāptas intelektuālā īpašuma tiesības, izlaišanas atlikšanu vai aizturēšanu un 4.punkta noteikumi par tiesību subjekta (lēmuma saņēmēja) informēšanu ir minēti Regulas Nr.608/2013 18.pantā.  Ņemot vērā, ka MK noteikumu Nr.112 grozījumu apjoms ir ievērojams, kā arī būtu jāveic MK noteikumu Nr.112 redakcionālie un strukturālie labojumi ir lietderīgi izdot jaunus Ministru kabineta noteikumus „Kārtība, kādā veicami muitas kontroles pasākumi intelektuālā īpašuma tiesību aizsardzībai” un atzīt par spēku zaudējušiem Ministru kabineta 2011.gada 8.februāra noteikumus Nr.112 „Kārtība, kādā veicami muitas kontroles pasākumi intelektuālā īpašuma tiesību aizsardzībai”  Šādas MK noteikumos Nr.112 minētās normas ir saglabājamas:   1. Valsts ieņēmumu dienests apstiprina pieprasījumus muitas iestādēm rīkoties attiecībā uz precēm, par kurām ir aizdomas, ka ar tām tiek pārkāptas intelektuālā īpašuma tiesības (turpmāk – pieprasījums) (projekta 3.punkts / MK noteikumu Nr.112 2.punkts; 2. Valsts ieņēmumu dienests informāciju par apstiprinātajiem pieprasījumiem publicē savā interneta vietnē (projekta 5.punkts / MK noteikumu Nr.112 2.punkts ); 3. Valsts ieņēmumu dienesta rīcība attiecībā uz preču nodošanu uzglabāšanā preču deklarētājam, turētājam vai lēmuma saņēmējam līdz brīdim, kad tās ar Valsts ieņēmumu dienesta lēmumu tiek atbrīvotas vai nodotas iznīcināšanai (projekta 6.punkts / MK noteikumu Nr.112 4.punkts); 4. nosacījumi par to, kāda informācija lēmuma saņēmējam jāsniedz apstiprinājumā par intelektuālā īpašuma tiesību pārkāpumu (projekta 7.punkts / MK noteikumu Nr.112 8.punkts); 5. tiesiskais pamatojums Valsts ieņēmumu dienestam pieņemt lēmumu par preču konfiskāciju (projekta 11.punkts / MK noteikumu Nr.112 9.punkts); 6. kādos gadījumos preces, par kurām ir aizdomas, ka ar tām tiek pārkāptas intelektuālā īpašuma tiesības, tiek nodotas iznīcināšanai lēmuma saņēmējam (projekta 14.punkts / MK noteikumu Nr.112 17.punkts); 7. termiņš cik ilgā laikā lēmuma saņēmējam ir jāpieņem iznīcināšanai nodotās preces (projekta 15.punkts / MK noteikumu Nr.112 18.punkts); 8. nosacījumi, kā lēmuma saņēmējs veic preču iznīcināšanu (projekta 16.punkts / MK noteikumu Nr.112 17.punkts); 9. Valsts ieņēmumu dienests iznīcina preces, ar kurām tiek pārkāptas intelektuālā īpašuma tiesības, gadījumos, kad tās nav nodotas iznīcināšanai lēmuma saņēmējam vai lēmuma saņēmējs noteiktajos termiņos nav pieņēmis preces iznīcināšanai (projekta 17.punkts / MK noteikumu Nr.112 18.punkts).   Sakarā ar Regulas Nr.608/2013 stāšanos spēkā no 2014.gada 1.janvāra ar Ministru kabineta noteikumiem nepieciešams noteikt sekojošu tiesisko regulējumu:   1. kādas personas un vienības var iesniegt Valsts ieņēmumu dienestā pieprasījumus, lai aizsargātu intelektuālā īpašuma tiesības (projekta 2.punkts); 2. kādos gadījumos Valsts ieņēmumu dienests noraida pieprasījumus (projekta 4.punkts); 3. kādus paziņojumus lēmuma saņēmējs pievieno apstiprinājumam par intelektuālā īpašuma tiesību pārkāpumu (projekta 8.punkts); 4. kā tiek nodrošināts Regulas Nr.608/2013 24.pantā minētais galvojums precu agrīnai izlaišanai (projekta 9.punkts) 5. Regulas Nr.608/2013 23.panta pirmā punkta c) apakšpunktā un 26.panta sestajā punktā noteikts, ka gadījumā, ja preču deklarētājs vai valdītājs noteiktajos termiņos muitas dienestiem nav apstiprinājis, ka piekrīt preču iznīcināšanai, vai paziņojis, ka iebilst pret to, muitas dienesti var uzskatīt, ka preču deklarētājs vai valdītājs ir piekritis minēto preču iznīcināšanai. Tiesiskās noteiktības un procedūru vienkāršošanas dēļ projektā paredzēts, ka šādos gadījumos tiek pieņemts, ka preču deklarētājs vai valdītājs piekrīt preču iznīcināšanai (projekta 10.punkts); 6. noteikts, ka Valsts ieņēmumu dienests paziņo lēmuma saņēmējam par plānoto preču, ar kurām tiek pārkāptas intelektuālā īpašuma tiesības, iznīcināšanas organizēšanu (projekta 12.punkts); 7. noteikts, ka lēmuma saņēmējs var pats pieteikties iznīcināt preces, ar kurām tiek pārkāptas intelektuālā īpašuma tiesības (projekta 13.punkts) 8. noteikti termiņi cik ilgā laikā lēmuma saņēmējam ir jāsedz preču uzglabāšanas, iznīcināšanas un ar to saistītie izdevumi (projekta 18.punkts); |
| 3. | Projekta izstrādē iesaistītās institūcijas | Finanšu ministrija  Valsts ieņēmumu dienests |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas un vienības, kurām atbilstoši Regulas Nr.608/2013 3.pantam ir tiesības iesniegt pieprasījumus muitas iestādēm rīkoties attiecībā uz precēm, par kurām ir aizdomas, ka ar tām tiek pārkāptas intelektuālā īpašuma tiesības.  Personas, kas veic darbības ar precēm, kas pakļautas muitošanas procesam un varētu pārkāpt intelektuālā īpašuma tiesības. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts precizē kārtību kā tiek iznīcinātas preces, ar kurām tiek pārkāptas intelektuālā īpašuma tiesības. Lai samazinātu administratīvo slogu un izmaksas, tās var nodot iznīcināšanai lēmuma saņēmējam. Tādējādi samazināsies Valsts ieņēmumu dienesta administratīvais slogs, organizējot preču iznīcināšanu, un preču iznīcināšanas process būs pārskatāmāks lēmuma saņēmējam. |
| 3. | Administratīvo izmaksu monetārs novērtējums | Administratīvo izmaksu apjoms ir atkarīgs no Valsts ieņēmumu dienesta atklāto preču, par kurām ir aizdomas, ka ar tām tiek pārkāptas intelektuālā īpašuma tiesības, apjoma un to īpašībām, ko nav iespējams precīzi prognozēt. |
| 4. | Cita informācija | Nav |

*Anotācijas III sadaļa – projekts šīs jomas neskar.*

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti |  |
| 2. | Atbildīgā institūcija | Finanšu ministrija |
| 3. | Cita informācija | Nav |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Eiropas Parlamenta un Padomes 2013. gada 12. jūnija regula (ES) Nr. 608/2013 par muitas darbu intelektuālā īpašuma tiesību īstenošanā un ar ko atceļ Padomes Regulu (EK) Nr. 1383/2003  Padomes 1992.gada 12.oktobra Regula (EEK) Nr.2913/92 par Kopienas Muitas kodeksa izveidi |
| 2. | Citas starptautiskās saistības | Nav |
| 3. | Cita informācija | Nav |

|  |  |  |  |
| --- | --- | --- | --- |
| **1.tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Eiropas Parlamenta un Padomes 2013. gada 12. jūnija regula (ES) Nr. 608/2013 par muitas darbu intelektuālā īpašuma tiesību īstenošanā un ar ko atceļ Padomes Regulu (EK) Nr. 1383/2003    Padomes 1992.gada 12.oktobra Regula (EEK) Nr.2913/92 par Kopienas Muitas kodeksa izveidi (turpmāk – Regula Nr.2913/92) | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.608/2013 3.pants | 2.punkts | Tiek ieviests pilnībā | Neparedz stingrākas prasības |
| Regulas Nr.608/2013 5.pants | 3. un 4.punkts | Tiek ieviests pilnībā | Neparedz stingrākas prasības |
| Regulas Nr.608/2013 7.panta 1.punkts | 4.punkts | Tiek ieviests pilnībā | Neparedz stingrākas prasības |
| Regulas Nr.608/2013 9.pants | 5.punkts | Tiek ieviests pilnībā | Neparedz stingrākas prasības |
| Regulas Nr.608/2013 20.pants | 6.punkts | Tiek ieviests pilnībā | Neparedz stingrākas prasības |
| Regulas Nr.608/2013 23.panta 1.punkta a) apakšpunkts | 7.punkts | Tiek ieviests pilnībā | Neparedz stingrākas prasības |
| Regulas Nr.608/2013 23.panta 1.punkta b) apakšpunkts | 8.punkta pirmais apakšpunkts | Tiek ieviests pilnībā | Neparedz stingrākas prasības |
| Regulas Nr.608/2013 23.panta 1.punkta c) apakšpunkts | 10.punkts | Tiek ieviests pilnībā | Neparedz stingrākas prasības |
| Regulas Nr.608/2013 23.panta 2.punkts | 14.punkts | Tiek ieviests pilnībā | Neparedz stingrākas prasības |
| Regulas Nr.608/2013 24.pants | 9.punkts | Tiek ieviests pilnībā | Neparedz stingrākas prasības |
| Regulas Nr.608/2013 26.panta 6.punkts | 10.punkts | Tiek ieviests pilnībā | Neparedz stingrākas prasības |
| Regulas Nr.608/2013 26.panta 7.punkts | 17.punkta trešais apakšpunkts | Tiek ieviests pilnībā | Neparedz stingrākas prasības |
| Regulas Nr.608/2013 29.panta 1.punkts | 18.punkts | Tiek ieviests pilnībā | Neparedz stingrākas prasības |
| Regulas Nr.2913/92 75.pants | 11.punkts | Tiek ieviesti pilnībā | Neparedz stingrākas prasības |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav attiecināms | | |
| Cita informācija | Nav | | |

*Anotācijas V sadaļas 2.tabula– projekts šo jomu neskar.*

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par projekta uzsākšanu ir ievietota Finanšu ministrijas interneta mājas lapā. |
| 2. | Sabiedrības līdzdalība projekta izstrādē | 2013.gada 29.novembrī ir notikusi konsultatīva sanāksme, kurā piedalījās pārstāvji no Finanšu ministrijas, Valsts ieņēmumu dienesta un Latvijas Patentpilnvaroto asociācijas.  2014.gada 17.martā projekts tika nosūtīts viedokļa izteikšanai sabiedrības mērķgrupām, kuras varētu ietekmēt projektā noteiktais tiesiskais regulējums.  2014.gada 31.martā tika saņemts Latvijas Patentpilnvaroto asociācijas (turpmāk - LPPA) viedoklis, kurā tika izteikts lūgums precizēt projektā mazo sūtījumu iznīcināšanas kārtību un izmaksu par preču uzglabāšanu un iznīcināšanu aprēķināšanas kārtību.  2014.gada 1.aprīlī tika saņemts Latvijas Tranzīta biznesa asociācijas (turpmāk - LTBA) viedoklis, kurā tika lūgts precizēt projekta satvaru, atsevišķus tajā lietotos jēdzienus un procesu dokumentāciju.  2014.gada 10.decembrī tika saņemti LPPA un Starptautiskās intelektuālā īpašuma asociācijas Latvijas nacionālās grupas priekšlikumi precizēt projektu attiecībā uz preču iznīcināšanas kārtību un lēmuma saņēmēju informēšanu.  2014.gada 29.decembrī tika sarīkota starpinstitūciju sanāksme, lai vienotos par LTBA un LPPA izteiktajiem iebildumiem. Sanāksmē piedalījās pārstāvji no Tieslietu ministrijas, Valsts ieņēmumu dienesta un LPPA. LTBA pārstāvji uz sanāksmi nevarēja ierasties un lūdza noorganizēt atkārtotu starpinstitūciju sanāksmi.  2015.gada 10.janvārī tika sarīkota atkārtota starpinstitūciju sanāksme, kurā piedalījās pārstāvji no Tieslietu ministrijas, Valsts ieņēmumu dienesta, LPPA, LTBA un Latvijas Darba devēju konfederācijas. Sanāksmes laikā tika saņemti ierosinājumi no Tieslietu ministrijas, LPPA un Valsts ieņēmumu dienesta projekta precizēšanai. LTBA paziņoja, ka neatbalsta projektu un uztur spēkā visus savus iepriekš izteiktos iebildumus. |
| 3. | Sabiedrības līdzdalības rezultāti | Atbilstoši LPPA ieteikumiem projekts tika precizēts, papildinot to ar 11.punktu par informāciju, kādu Valsts ieņēmumu dienests sniedz lēmuma saņēmējam par preču iznīcināšanu, kā arī uzglabāšanas un iznīcināšanas izmaksu aprēķināšanas kārtību.  Atbilstoši LTBA paustajiem iebildumiem un ierosinājumiem projekts tika precizēts:   1. precizējot 2.punktu par personām un vienībām, kurām ir tiesības iesniegt pieprasījumu par intelektuālā īpašuma aizsardzību; 2. precizējot projekta 6.punktu par preču uzglabāšanas dokumentāciju.   Netika ņemti vērā šādi LTBA iebildumi:   1. projekta 1.punktā būtu jāuzskaita, ka noteikumi nosaka: informācijas apmaiņas kārtību un formu, publicējamās informācijas apjomu, noteikumus un nosacījumus attiecībā uz nodrošinājuma iesniegšanu u.c., jautājumus, kuru tiesiskās noteiktības un skaidrības labad, prasa Regula un tās piemērošanas regulas noteikumi.   Iebildums nav ņemts vērā, jo jēdziens muitas kontrole jau ietver visus iepriekšminētās darbības.   1. projektā nav noteikts kā notiks informācijas apmaiņa starp Valsts ieņēmumu dienestu un subjektiem, kuriem ir tiesības iesniegt pieteikumus.   Iebildums nav ņemts vērā, jo informācijas apmaiņas kārtība ir noteikta Regulā Nr.608/2013 un Valsts ieņēmumu dienests izmanto sakaru līdzekļus, kas nodrošina pēc iespējas ātrāku informācijas apmaiņu.   1. projekta 7.punktā norādītā informācija, kas lēmuma saņēmējam jāsniedz apstiprinājumā par intelektuālā īpašuma pārkāpumu ir pārāk detalizēta.   Iebildums nav ņemts vērā, jo praksē ir pierādījies, ka šāda informācija muitas dienestiem ir nepieciešama, lai nodrošinātu efektīvu intelektuālā īpašuma aizsardzību.   1. projektā nav noteikta kārtība, kā nodrošina galvojuma summu, kas ir pietiekama, lai nodrošinātu lēmuma saņēmēja aizsardzību atbilstoši Regulas Nr.608/2013 25.panta pirmā punkta a) apakšpunktam.   Iebildums nav ņemts vērā, jo šāda summa nav precīzi nosakāma un par to jāvienojas preču deklarētājam vai valdītājam un lēmuma saņēmējam.   1. LTBA uzskata, ka strīdus gadījumā, noteikt – ir vai nav intelektuālā īpašuma pārkāpums, - ir tiesas, bet ne muitas kompetence.   Iebildums nav ņemts vērā, pamatojoties uz šādiem tiesu spriedumiem:   * kā norādījis Augstākās tiesas Senāta Administratīvo lietu departaments (sk. arī Senāta 2009.gada 25.maija sprieduma lietā Nr.2/2009 15.punktu), Latvijas normatīvajos tiesību aktos ir noteikti vairāki virzieni un metodes pret neatļautu preču zīmju lietošanu. Pieteicējas minētās tiesību normas noteic tiesību subjekta civiltiesiskos aizsardzības līdzekļus, kad tiesību subjekts, pierādot preču zīmes pārkāpuma faktu, pats var vērsties vispārējās jurisdikcijas tiesā ar prasību pret personu, kura nelikumīgi izmanto preču zīmi. Taču, kā norādīts likuma „Par preču zīmēm un ģeogrāfiskās izcelsmes norādēm” 2.panta trešajā daļā, preču zīmju lietošanas un aizsardzības noteikumus reglamentē arī citi normatīvie akti, tostarp paredzot, ka bez civiltiesiskās atbildības pret pārkāpēju var tikt piemēroti administratīvie un krimināltiesiskie atbildības līdzekļi. Tādējādi viens no šādiem citiem intelektuālā īpašuma aizsardzības līdzekļiem ir arī Latvijas Administratīvo pārkāpumu kodeksa 201.12panta otrajā daļā paredzētā atbildība par muitas procedūras piemērošanu kontrafaktām precēm. Minētā kodeksa 215.1pants noteic, ka šādu pārkāpumu lietas izskata Valsts ieņēmumu dienests. * saskaņā ar Eiropas Savienības tiesas 2014.gada 9.aprīļa lēmumu lietā C-583/12 *Sintax Trading OÜ* pret *Maksu- ja Tolliamet* Regula Nr.1383/2003 nevar tikt interpretēta, kā tāda, kas principā nepieļauj valsts tiesību normu, ar kuru administratīvai iestādei tiek uzticēts uzdevums noteikt, vai nav noticis intelektuālā īpašuma tiesību pārkāpums. Tāpat ne no vienas no šīs regulas normām neizriet, ka dalībvalstīm tiktu liegts šim nolūkam izvēlēties pašas muitas iestādes. Eiropas Savienības tiesas lēmumā atzīts, ka, lemjot par to, vai saskaņā ar valsts tiesību aktiem ir pārkāptas intelektuālā īpašuma tiesības, piemēro tiesību aktus, kas ir spēkā dalībvalstī.   Regulas Nr. 608/2013 normas šajā jautājumā nav mainījušās, mainījies vienīgi attiecīgo normu latviskais tulkojums. Regulas Nr.608/2013 23.pantā termins “*initiation of proceedings”* ir iztulkots kā “tiesvedības uzsākšana” nevis “procedūru uzsākšana” kā tas iztulkots Regulas 1383/2003 13.pantā, un tādējādi var maldinoši uzskatīt, ka šis termins Regulā 608/2013 ir interpretējams šaurākā izpratnē nekā Regulā 1383/2003, kaut arī, salīdzinot ar Regulas 608/2013 tekstu dokumenta oriģinālvalodā, tas nav mainījies.  Līdz ar to uzskatāms, ka Valsts ieņēmumu dienestam, ja tā rīcībā ir pietiekami pierādījumi, ir tiesības konstatēt intelektuālā īpašuma pārkāpumu un LTBA iebildumi attiecībā uz projekta 11.punktu nav ņemti vērā.   1. projektā nav noteikti nosacījumi, saskaņā ar kuriem iznīcināšanai paredzētās preces var izlaist brīvā apgrozībā atbilstoši Regulas Nr.608/2013 25.panta pirmā punkta a) apakšpunktam. Iebildums nav ņemts vērā, jo nosacījumi uz kādiem iznīcināšanai paredzētās preces var izlaist brīvā apgrozībā jābūt tādiem, kas nodrošina, ka preces tiek izmantotas vienīgi Regulas Nr.608/2013 25.panta pirmā punkta a) apakšpunktā uzskaitītajiem nolūkiem un tie nosakāmi atbilstoši paredzētajam preču izmantošanas veidam. 2. projektā būtu jāliek atsauces vai jānoteic, kā risināmi citi jautājumi gadījumos, kad norādītajā termiņā preces netiek pieņemtas iznīcināšanai.   Iebildums nav ņemts vērā, jo projektā, tiek noteikts, ka gadījumos, kad norādītajā termiņā preces netiek pieņemtas iznīcināšanai vai panākta vienošanās par citu preces pieņemšanas laiku, tās iznīcina Valsts ieņēmumu dienests un izmaksas sedz lēmuma turētājs |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts ieņēmumu dienests |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Izmaiņas nav paredzētas. |
| 3. | Cita informācija | Nav |

Finanšu ministrs J.Reirs

27.02.2015

2455

A.Stinka

67095527, [andis.stinka@fm.gov.lv](mailto:andis.stinka@fm.gov.lv)